钦定古今图书集成/理学汇编/学行典/第251卷 > 王典
## 钦定古今图书集成/理学汇编/学行典/第251卷 > 王典

按《合肥县志》：“王典，字大章，邑庠生藿之侄也。天性孝
友，慷慨好施。居南乡，壬午寇陷城，城中男妇避难其
庄者几百人，以屋居之，复饮食之，全活甚众。生平救
急解纷，不惜资财，家业由此废。典处之泰然，惟督家
人子弟耕读，足迹不入城市。死之日，四方皆赴吊，悲
思之，无不感其义焉。”